Kino publika video ku mensagem na pidi caboverdianos pa ka da pessoas sima Tikai chanche di organiza festival ku erru grave.
Artista caboverdiano Kino Cabral publika onti um video undi ki è xplika pamodi ki è ka da show na festival ki fazedu na Somada na passadu dia 21 di Novembro.
È ki staba previsto pa Kino canta na ultimu festival ki fazedu na Santa Catarina ki kontisi di dia 20 ti dia 22 di Novembro, mas atuason di Kino Cabral ka bai em diante pamodi segundu Kino fla imprevisto ben de parte de organizason, ki muda horario pa è subi palku pa mas tarde, e asi ka da pa è faze si atuason pamodi na kel horario è tinha ki panha avion pa ilha de Fogo . Pa otu ladu organizadores fla ma Kino ka atua pamodi na ultimu momento el ki nega faze atuason na kel festival na Somada.
Na video Kino pidi caboverdianos pa toma medida pa ka da pessoas ki ka ta intende nada de organiza festival, chance mas de faze festivals.
João Pereira konxedu pa Tikai ki è vereador di cultura e disporto na Câmara Municipal de Santa Catarina, dja reage sobre video de Kino. Tikai publika na rede social Facebook, si resposta pa Kino.
Lè texto kompletu ki Tikai publika:
“RESPOSTA A KINO CABRAL
Bom antes de mas ncre pidi tudo alguem diskulpa em nome di Tikai, pa incomudo e degrine nha nome ki kino Cabral dja pon, pamodi ki kumbida Kino Cabral pa ben kanta na somada é Camara Municipal de Santa Catarina e nao TIkai.
Ami Pesoalmente nka gosta di kes tipo di conbersu li pamodi é ta trasi so kunfuson, pior oras kin ta odja otu alguem ta fazi alguns comentarios ke pa ofendi keloto sem necessidade ta duem pamodi nos tudo é fidjo di Cabo Verde.
Mas como Kino dja pidim pam conta verdade nhos dam um tempinho pam pripara tudo verdade em breve nta bem conta nhos tudo verdade.
Mas nta pidi nhos desimola pa nhos ka faltan respeito pamodi nten grande conciderason pa tudo alguem e ti oxi nka ta bem publicamente falta alguem ki nem nka konxi respeito.
Mas um bes ncre fla nhos ma é ka um kusa kin ta creba falaba el publikamente pamodi é ta trasi kada bes mas confuson e mi komo Tikai nka ta cre tem desavensa ku um grande artista sima Kino Cabral pamodi ten tcheu alguem ki tem grande respeito pa el como artista. O ki sta en causa é ka kenha ke midjor artista ou nao, se teatro kin ta fazi é bom ou mau, mas sim um desentendimento ki ouve na um organizason ke normal na tudo parte de mundo.
Ami nten serteza ma mi nka é perfeito, mas tambe djan ten serteza ma tudo kin ta fazi nta fazel ku garra, ku transparecia, ku dedicason e ku conscencia trankila.
Se mi é um alguem ki ka sabi nada pamodi ki num atividade de municipio ki envolve mas de mil artistas direto é so kino ki ta bem fala assi di mi diretamente?
Obrigado até breve”
kea_Latn kea_Latn kea_Latn kea_Latn vec_Latn hat_Latn mri_Latn kea_Latn kea_Latn por_Latn kea_Latn kea_Latn pap_Latn kea_Latn por_Latn